A következő öt évben már sikerrel vették az elődöntőt, de a döntőben nem sikerült az első tízbe kerülniük. 2009-ben 14. helyen zártak. 2010-ben Sergey Stepanov, a SunStroke Project együttes szaxofonosa internetes jelenséggé vált szaxofon-szólója miatt. A zenész "Epic Sax Guy" néven vált ismertté. A későbbi sikerrel ellentétben Moldova legrosszabb döntős eredményét szerezték meg, 22.-ek lettek. 2011-ben visszatértek legelső képviselői az országnak, a Zdob și Zdub a döntőt 12. helyezettként zárta, 2012-ben és 2013-ban pedig eggyel jobb helyezést értek el, 11.-ek lettek. 2014-ben újra kiestek, ráadásul utolsók lettek az elődöntőben. 2015-ben sem jutottak tovább, bár az elődöntőben 11. helyen végeztek. 2016-ban ismét nem sikerült továbbjutniuk. 2017-ben azonban visszatért a SunStroke Project, akik 2010-ben is képviselték Moldovát, és sikerült elérniük az ország eddigi legjobb eredményét: harmadikok lettek. Emellett az elődöntőből második helyen jutottak tovább. 2018-ban az elődöntőben harmadikak lettek, a döntőben pedig ismét a legjobb tízben végeztek, szám szerint tizedikként, de a következő évben nem sikerült továbbjutniuk.